কনিক
কার্তেসীয় সমতলে একটি নির্দিষ্ট বিন্দু এবং একটি নির্দিষ্ট সরলরেখা থেকে যেসব বিন্দুর দূরত্বের অনুপাত একটি ধ্রুবক, তাদের সেট একটি সঞ্চারপথ; এই সঞ্চারপথকে কনিক (ইংরেজি: Conic) বলা হয়। এখানে একটি নির্দিষ্ট বিন্দু নামে চিহ্নিত বিন্দুটিকে কনিকের উপকেন্দ্র বা ফোকাস (focus) বলে; নির্দিষ্ট সরলেরেখাটিকে বলে কনিকের দিকাক্ষ (directrix) বা নিয়ামক এবং ধ্রুব অনুপাতটিকে বলা হয় উৎকেন্দ্রিকতা (eccentricity) যাকে সাধারণত e দ্বারা চিহ্নিত করা হয়ে থাকে। এই e এর বিভিন্ন মানের জন্য সঞ্চার পথের আকৃতি বিভিন্ন হয়ে থাকে। বিভিন্ন আকৃতির এই সঞ্চার পথগুলোর মাঝে পরাবৃত্ত, উপবৃত্ত ও অধিবৃত্ত বিশেষভাবে উল্লেখযোগ্য। e = 0 {\displaystyle e=0} হলে, সঞ্চারপথকে বলা হয় বৃত্ত। e = 1 {\displaystyle e=1} হলে, সঞ্চারপথটিকে বলা হয় পরাবৃত্ত (Parabola)। 0 < e < 1 {\displaystyle 0<e<1} হলে, সঞ্চারপথটিকে বলা হয় উপবৃত্ত (Ellipse)। e > 1 {\displaystyle e>1} হলে, সঞ্চারপথটিকে বলা হয় অধিবৃত্ত (Hyperbola)।